Alver

Alver er en kommune i Nordhordland i Vestland fylke. Kommunen ble etablert 1. januar 2020 da de tidligere kommunene Lindås, Radøy og Meland ble slått sammen til Alver. Ordfører er Sara Sekkingstad (Sp). og varaordfører er Nina Bognøy (Ap)

 Navn 
Navnet kommer av gårdsnavnet AlverStadnamn og skrivemåten for stadnamn, kartverket.no som har gitt navn til og ligger i bygdelaget Alversund ved Alverstraumen i tidligere Lindås kommune. Gårdsnavnet Alver stammer fra Alvera, norrønt Alviðra. Førsteleddet trolig av av norrønt al («hel») og viðra («vær»), det vil si et værhardt sted.

 Geografi 
Alver ligger i det geologiske området Bergensfeltet eller Bergensbuene. Det er 843 øyer og holmer i Alver. Kommunen grenser til Bergen, Osterøy og Vaksdal (skilt ved sjø) i sør, Modalen i øst, Masfjorden, Austrheim og Gulen i nord, Fedje i nordvest og Askøy og Øygarden i vest

Kommunen ligger i storbyregionen Bergen og omland.

 Natur 
Alver kommune er en del av UNESCOs biosfæreområde i Nordhordland. Dette er Norges første og eneste biosfæreområde, men på tross av vernet som skal ligge i dette, har Statnett tegnet sin nye trasé gjennom området.Ole Bjarne Amdahl om Statnetts kraftlinjer, Bergensavisen 27. januar 2025

 Samferdsel 
E39 går gjennom kommunen fra Nordhordlandsbrua i sør til Steinareset (447 m.o.h) i Romarheimsdalen i nord. Den går gjennom Knarvik (adm. senter i kommunen), Eikanger, Ostereidet og Vikanes. Nordhordlandsbrua er med sine 1 614 meter Norges nest lengste bro. Over skipsleien er den en skråkabelbro, mens resten av anlegget er en flytebro på 1 243 meter. Det gjør den til verdens lengste flytebro uten sideforankring. Andre viktige veier er fylkesvei 57 til Mongstad og videre til Skilbrei i Sunnfjord. Fylkesvei 564 går til Rossland på Holsnøy og videre mot Skjelanger. Den går også gjennom Frekhaug, det nest største senteret i kommunen. Fylkesvei 565 går over Radøy til Fosnstraumbrua og videre til Austrheim. Manger ligger ikke langt unna fylkesveien.

 Arbeids- og næringsliv i kommunen 
Mongstad er et stort industriområde, der deler ligger i Austrheim kommune og deler ligger i Alver kommune. Mongstad ble anlagt i perioden 1972–1975. Da anlegget ble utvidet i 1989, kom det også budsjettoverskridelser på til sammen over fire milliarder kroner.

Blant de største bedriftene som har virksomhet på Mongstad er Equinor (tidligere Statoil). På Mongstad ligger Norges største oljeraffineri, som eies av Equinor og Shell og har en kapasitet til å raffinere ti millioner tonn råolje hvert år. I hovedsak er produktene bensin, dieselolje, jetdrivstoff og andre lette petroleumsprodukter.

Det meste av det raffineriet produserer blir eksportert, altså har Mongstad forbindelser til utover Norges landegrenser.

Mongstad er forsyningsbase for petroleumsvirksomheten i Nordsjøen, og Equinor driver i tillegg et kompetansesenter for oljerelatert virksomhet.

Mongstad har også et anlegg for produksjon av koks.

 Handel 
I Knarvik ligger kjøpesenteret Knarvik senter, offisielt kalt AMFI Knarvik fra og med oktober 2022. Senteret ble åpnet 28. juni 1978. I dag har senteret over 60 butikker og totalt 100 forskjellige virksomheter fordelt på 28 000 kvm, inklusive en rekke offentlige og private tjenestefunksjoner, og har i tillegg 750 parkeringsplasser.

 Kultur 

 Musikk 
Kommunen er hjem til to av landets mestvinnende brassband i Norgesmesterskapet for brassband, Eikanger-Bjørsvik Musikklag (EBML) og Manger Musikklag. EBML er per 2022 det mestvinnende musikkorpset, med 19 titler. Manger Musikklag har vunnet tredje flest titler, med sine 8. De to musikklagene har også begge vunnet EM for brassband. EBML har vunnet fire europamesterskap, senest i 2017. Manger Musikklag vant sit hittil eneste europamesterskap i 2011.

 Kulturlandskap 
Lyngheisenteret på Lygra er et kulturlandskapsmuseum for Nordhordland og lyngheiområdet langs kysten av Vestlandet. Senteret er etablert som et resultat av Lindåsprosjektets arbeid i 1970-årene da lyngheikulturen ble dokumentert. Lyngheisenteret er det eneste stadet i Europa med autentiske lyngheier drevet av lokale bønder, som også er tilrettelagt for publikum.

 Kirker 
Det finnes flere kirker i Alver kommune.

I Knarvik finner man Knarvik kirke, en spektakulær kirke bygget stål og dekket av kortreist malmfuru. Byggearbeidet ble påbegynt 3. november 2012, og kirken ble vigslet 30. november 2014. Kirken hadde et byggebudsjett på 70 millioner kroner, noe som skulle dekke selve byggingen, uteområdet og hovedetasjen. Kirkens orgel ble gitt i gave av Trond Mohn. Kirken ble tegnet av arkitekt Reiulf Ramstad, og har vekket internasjonal oppmerksomhet og interesse arkitekturmagasiner og -nettsteder, samt vunnet priser for sitt design. i 2015 vant publikumsprisen i klassen for religiøse bygg i den internasjonale prestisjefylte arkitekt- og designkonkurransen Architizer A+ Award. Den ble også nominert til Den europeiske unionens pris for samtidsarkitektur – Mies van der Rohe award – for 2015.

På Radøy finner man Emigrantkirka på Sletta, som opprinnelig ble bygget av norske emigranter i Brampton, Nord-Dakota i USA på begynnelsen av 1900-tallet. I 1996 ble kirken gitt i gave til Vestnorsk Utvandringssenter, og flyttet på dugnad til Sletta, der det fra før lå en kirkegård. Mannen bak flyttingen og planleggingen av den var lektor Asbjørn Ystebø.

 Medier 
Avisene Nordhordland og Strilen dekker Alver kommune, samt kommunene Austrheim, Masfjorden, Modalen, Fedje i Nordhordland og Gulen i Ytre Sogn. Begge avisene publiserer alt redaksjonelt innhold på nynorsk. Regionavisene Bergens Tidende (BT) og Bergensavisen (BA) har også innhold fra kommunen, men hovedsakelig innhold fra Bergen. Strilen er eid av A/S Lokalavisene, som igjen er eid av mediekonsernet Schibsted, i likhet med Bergens Tidende. Som en følge av dette deler de to avisene redaksjonelt innhold fra regionen Nordhordland med hverandre. Avisene Nordhordland og Bergensavisen deler også redaksjonelt, da begge er eide av mediekonsernet Amedia.

 Idrett 
I Knarvik arrangeres Knarvikmila, et av Norges største mosjons- og løpsarrangementer; løpet ble startet i 1982 av den tilflyttede ildsjelen Helge Brekke fra Vik i Sogn. Arrangementet er fordelt over flere dager, og omfatter konferanser, barneløp, ungdomsløp, naturløype og asfaltløp i distansene halvmaraton, 5 km og 10 km. Løpene har målgang på Knarvik stadion, et ikonisk stadionanlegg som i 1981 var vertskap for Knarvik Games, der det ble satt verdensrekord på 5 000 meter for både herrer og kvinner. Henry Rono løp inn til 13.06.30, mens Paula Fudge løp inn til 15:14.51.

Friidrettsklubben som arrangerer Knarvikmila er et av kommunens mange idrettslag, FIL AKS-77. Klubben ble stiftet i 1977 som en sammenslåing av friidrettsgruppene i IL Alvidra, Knarvik IL og Seim IL, og AKS er akronymene til de tre klubbene.

 Befolkning og tettsteder 
Kommunen har 29 834 innbyggere per 3. kvartal 2022.

 Tettsteder 
Ifølge SSB ligger det 12 tettsteder i Alver kommune – rangert etter innbyggertall per :

 Knarvik, inkludert Alversund – 
 Frekhaug, inkludert Mjåtveit – 
 Lindås – 
 Leknes – 
 Manger – 
 Holme – 
 Moldekleiv – 
 Krossneset på Flatøy – 
 Austmarka – 
 Seim – 
 Haugland – 
 Vikebø – 

 Politikk 

 Kommunestyrevalget 2023 

 Kommunestyrevalget 2019 

Referanser

 Eksterne lenker 


  Nordhordland (avis) og Nordhordland (avis)
  Strilen (avis) og Strilen